FirstIndia Correspondent Published Date 2018/07/12 12:57
खानपुर (झालावाड़)। झालावाड़ जिले के खानपुर इलाके के लडानिया गांव के सपूत जवान मुकुट बिहारी मीणा के कश्मीर के कुपवाड़ा में आतंकवादियों से लोहा लेते हुए शहीद हो गए है। जिले के सपूत के देश के लिए आतंकवादियों से लड़ते हुए शहीद होने की सूचना मिलते ही शहीद के गांव लडानिया में मातम छा गया है।
सूत्रों से मिली जानकारी के अनुसार जम्मू-कश्मीर में एक बार फिर सुरक्षाबलों और आतंकियों के बीच मुठभेड़ हुई,इस दौरान कुपवाड़ा जिले के सादुवन के जंगलों में छिपे आतंकियों की तलाश में सुरक्षाबलों की ओर से फायरिंग शुरू की गई, आतंकवादियों की ओर से हुई फायरिंग में आर्मी कमांडो मुकुट बिहारी मीणा शहीद हो गए। उत्तरी कश्मीर के कुपवाड़ा जिले के सादुवन जंगल क्षेत्र में आतंकवादियों के विरुद्ध एनकाउंटर चल रहा था। सैन्य सूत्रों के अनुसार,बुधवार दोपहर कांडी के साडू गंगा जंगल क्षेत्र में एनकाउंटर के दौरान सिपाही मुकुट बिहारी मीणा को गोली लग गई, जिससे वह गंभीर रूप से घायल हो गए. उन्हें वहां से सुरक्षित निकाल कर दुर्गमूला में सैन्य अस्पताल पहुंचाया गया, जहां डॉक्टरों ने उन्हे मृत घोषित कर दिया।
सूबेदार रमेश सिंह ने बताया कि,"सर्च ऑपरेशन के दौरान फायरिंग में कमांडो मुकुट बिहारी मीणा शहीद हो गए और एक अन्य कमांडो घायल हो गया जिनका इलाज जारी है। मुकुट मीणा की पार्थिव देह श्रीनगर के बेस हॉस्पिटल में रखा हुआ है। वहीं दोपहर 3 बजे शहीद मुकुट को श्रद्धांजलि जी जाएगी। शाम 5:30 बजे जयपुर सांगानेर एयरपोर्ट पर शहीद की पार्थिव देह पहुंचेगी, हां से हेलीकॉप्टर या फिर एयर एंबुलेंस से उनके पैतृक गांव लड़ानिया गांव पहुंचेगा। जहां पर शुक्रवार को राजकीय सम्मान के साथ अंतिम विदाई दी जाएगी।
आपको बता दे कि शहीद मुकुट बिहारी मीणा का जन्म 25 अक्टूबर 1993 को लडानिया में हुआ, जिसके बाद साल 2011 में वह सेना में भर्ती हुए और 2 वर्ष पूर्व उनका विवाह हुआ। उनकी 3 माह की बेटी आरु है।
jhalawar news rajasthan news Martyred in Kupwara Encounter security forces and terrorists news in hindi latest news